cyanic-selkie/wikianc huggingface dataset:
Leonardo da Vinci
Avustajat ja oppilaat
Salai teki useita maalauksia Andrea Salain nimellä, mutta vaikka Vasari väittää Leonardon ”opettaneen hänelle runsaasti maalaustaiteesta”, hänen teoksiaan pidetään yleisesti vähemmän ansiokkaina kuin Leonardon muiden oppilaiden kuten Marco d’Oggionen ja Boltraffion töitä. Vuonna 1515 hän maalasi Mona Lisan alastonversion, joka tunnetaan nimellä Monna Vanna. Salai omisti Mona Lisan kuollessaan vuonna 1525, ja hänen testamentissaan sen arvoksi arvioitiin 505 liiraa, mikä oli poikkeuksellisen paljon pienestä muotokuvasta puulevyllä.
1480-luku
1480-luvulla Leonardo sai kaksi erittäin tärkeää tilausta ja aloitti työn, joka oli myös uraauurtavan tärkeä sommittelun kannalta. Kolmesta työstä kaksi ei kuitenkaan koskaan valmistunut, ja kolmannen maalaaminen kesti niin kauan, että sen valmistumisesta ja maksusta jouduttiin käymään pitkiä neuvotteluja. Yksi näistä maalauksista on Pyhä Hieronymus. Bortolon liittää työn Leonardon elämän vaikeaan kauteen ja melankolian ilmaisemiseen hänen päiväkirjassaan: ”Luulin, että opettelin elämään; opettelinkin vain kuolemaan.”
Vaikka maalaus on hädin tuskin aloitettu, sen hyvin erikoinen sommitelma on selvästi nähtävissä. Hieronymus on asetettu katuvana maalauksen keskelle hieman vinoon, ja hänet nähdään jonkin verran yläpuolelta. Hänen polvistuva hahmonsa muodostaa puolisuunnikkaan, hänen toinen kätensä ulottuu maalauksen reunalle ja hän katsoo vastakkaiseen suuntaan. J. Wasserman huomauttaa yhteydestä maalauksen ja Leonardon anatomisten tutkimusten välillä. Etualalla makaa Hieronymuksen symboli, suuri leijona, jonka vartalo ja häntä muodostavat kaksoisspiraalin kuvan alaosan halki. Toinen huomattava piirre on karu kivimaisema, jota vasten hahmo on asetettu.
thumb|upright|[[Luolamadonna, National Gallery, Lontoo, mahdollisesti vuosilta 1505–1508, kertoo Leonardon kiinnostuksesta luontoon.]] Myös suuressa, valmistumattomassa mestariteoksessa Kuninkaiden kumarrus on käytetty rohkeasti sommittelua, maisemaelementtejä ja henkilökohtaista draamaa. Se oli tilaus San Donato a Scopeton munkeilta. Sen sommitelma on erittäin monimutkainen noin 250 senttiä leveässä neliössä. Leonardo teki maalausta varten lukuisia piirustuksia ja luonnostutkielmia, joihin kuului yksityiskohtainen luonnos viivaperspektiivissä maalauksen raunioituneesta antiikin aikaisesta arkkitehtuurista, joka liittyy osaksi taustaa. Kuitenkin vuonna 1482 Leonardo lähti Milanoon Lorenzo de’ Medicin käskystä saadakseen Ludovico il Moron puolelleen, ja maalaus joutui hylätyksi.
1490-luku
Kirjailija Matteo Bandello havainnoi Leonardon työskentelyä ja kirjoitti, että joinakin päivinä hän maalasi auringonlaskuun asti pysähtymättä syömään, mutta keskeytti sitten maalauksen kolmeksi tai neljäksi päiväksi kerrallaan. Vasarin mukaan luostarin priori ei ymmärtänyt tätä ja häiritsi Leonardoa, kunnes hän pyysi Ludovicoa puuttumaan asiaan. Vasari kuvaa, kuinka Leonardo oli huolissaan kyvystään kuvata Kristuksen opetuslasten ja Juudaksen kasvoja kelvollisesti ja kertoi ruhtinaalle, että hän saattaisi joutua käyttämään prioria mallinaan.
Päiväkirjat
thumb|Eräs Leonardon käyttämistä [[Signeeraus|signeerauksista.]] thumb|upright|[[Vitruviuksen mies (noin 1485). Accademia, Venetsia.]] thumb|upright|Sivu Leonardon päiväkirjasta, johon on kuvattu tutkielma sikiöstä kohdussa (noin 1510). Royal Library, Windsorin linna.
Päiväkirjat koostuivat alun perin erityyppisistä ja -kokoisista irrallisista papereista ja ne jaettiin Leonardon kuoleman jälkeen hänen ystävilleen. Ne ovat päätyneet merkittäviin kokoelmiin, kuten Windsorin linnan kuninkaalliseen kirjastoon, Louvreen, Biblioteca Nacional de Españaan, Victoria and Albert Museumiin, Biblioteca Ambrosianaan Milanossa, jossa säilytetään kaksitoistaosaista Codex Atlanticusta, ja British Libraryyn Lontoossa. Viimeinen on laittanut valikoiman BL Arundel MS 263 -muistikirjasta Internetiin. Codex Leicester on Leonardon ainoa yksityisomistuksessa oleva tieteellinen teos. Sen omistaa Bill Gates, ja sitä esitellään kerran vuodessa maailman eri kaupungeissa.
Anatomia
Leonardo piirsi useita tutkimuksia ihmisen luurangosta ja sen osista sekä lihaksista ja jänteistä, sydämestä ja verenkiertojärjestelmästä, sukupuolielimistä ja muista sisäelimistä. Hän teki yhden ensimmäisistä tieteellisistä piirroksista sikiöstä kohdussa. Taiteilijana Leonardo havainnoi tarkasti ja tallensi iän ja tunteiden vaikutuksia ihmisen fysiologiaan ja tutki erityisesti raivon ilmentymiä. Hän piirsi myös useita hahmoja, joilla oli merkittäviä epämuodostumia kasvoissaan tai jotka näyttivät sairailta.
Hän tutki ja piirsi myös monien muiden eläinten anatomiaa tehden ruumiinavauksia lehmille, linnuille, apinoille, karhuille ja sammakoille ja vertaili niiden anatomista rakennetta ihmiseen. Hän teki myös useita tutkimuksia hevosista.
Nerona
Kiinnostus Leonardon neroutta kohtaan on jatkunut laantumattomana: asiantuntijat tutkivat ja kääntävät hänen kirjoituksiaan, analysoivat hänen maalauksiaan käyttäen tieteellisiä menetelmiä, väittelevät attribuutioista ja etsivät teoksia, joista on kirjoitettu mutta joita ei ole koskaan löydetty. Liana Bortolon kirjoitti vuonna 1967: ”Koska hän oli kiinnostunut niin suuresta määrästä asioita, jotka saivat hänet tavoittelemaan tietoa kaikilla aloilla ... Leonardoa voidaan pitää, erittäin oikeutetusti, ylittämättömänä universaalina nerona, kaikkine termiin liittyvine levottomuutta herättävine pohjavireineen. Ihminen tuntee olonsa neron edessä nykyään yhtä epämukavaksi kuin 1500-luvulla. Viisi vuosisataa on kulunut, mutta silti tarkastelemme Leonardoa kunnioittavan pelokkaasti.”
Kiinan–Vietnamin sota
Sota
Vietnamin puolustusministeri Võ Nguyên Giáp ei aluksi halunnut keskittää kiinalaisia vastaan uusia joukkoja, vaan odottaa ja katsoa minne kiinalaisten hyökkäys keskittyisi. Vietnamin asevoimia komensi kenraali Van Tiên Dung, joka teki läheistä yhteistyötä puolustusministerin kanssa. Kiinan tavoitteena oli pakottaa hänet vetämään Vietnamin joukkoja Laosista ja Kambodžasta. Kun kuitenkin rajakaupunki yksi toisensa jälkeen menetettiin, vietnamilaisten oli pakko toimia. Kolme kunnostautuneena tunnettua divisioonaa siirrettiin toiselle puolustuslinjalle samaan aikaan, kun taisteluja käytiin Lạng Sơnissa 3. maaliskuuta. 5. maaliskuuta julistettiin yleinen liikekannallepano, yksi armeijakunta eli kolme divisioonaa kutsuttiin takaisin Kambodžasta ja yksi divisioona siirrettiin Đà Nẵngista tukemaan joukkoja Móng Cáissa.
Amvrosijivkan piiri
Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.
Elisabeth Hasselbeck
Hasselbeck toimi marraskuusta 2003 alkaen yhtenä ABC:n The View -keskusteluohjelman juontajista. Tätä ennen hän oli juontanut vuosina 2002–2003 Style Networkin ohjelmaa The Look for Less. Vuonna 2009 hän ja muut The View'n juontajat saivat yhdessä Daytime Emmy -palkinnon parhaan talk show -juontajan sarjassa (Daytime Emmy Award for Outstanding Talk Show Host). Syyskuussa 2013 hän siirtyi Fox News Channelin aamuohjelman Fox & Friends juontajaksi.
Gustave Moreau
Moreausta tuli vuonna 1891 Pariisin École des Beaux-Artsin professori. Hänen opiskelijoidensa joukkoon lukeutuivat fauvistit Henri Matisse ja Georges Rouault.
Tapiolan Honka
Toiminta
Tapiolan Hongan kotina voidaan pitää Tapiolan Urheilupuistossa sijaitsevaa Tapiolan Urheiluhallia. Tapiolan Urheiluhallissa pelataan pääsääntöisesti kaikki edustusjoukkueiden ottelut. Honka on myös rakentanut sen taakse Honkahallin. Hallissa on kolme täysmittaista kenttää, oheisharjoittelutilat, seuran toimisto sekä kahvila. Hallin kokonaispinta-ala on 3 000 m2.
Fårösund
thumb|right|250px|Fårösundin taajama vuoden 1990 rajauksen mukaan.
Fårösund on taajama Gotlannin saaren pohjoisosassa Ruotsissa. Se sijaitsee Gotlannin läänissä, Gotlannin maakunnassa ja Gotlannin kunnassa, jotka ovat alueeltaan samoja. Vuoden 2010 lopussa taajamassa oli 816 asukasta.
Bizarro
Justice League Unlimited
Bizarro oli vierailevana hahmona Justice League Unlimitedissa, jossa se oli Lex Luthorin johtamassa Tuomion Legioonassa. Hän oli useimmiten vain Luthorin käskyttämänä. Häntä ääninäytteli sarjassa George Newbern.
JLA Adventures: Trapped in Time
Bizarro esiintyy animaatioelokuvassa JLA Adventures: Trapped in Time, jossa häntä ääninäytteli Michael Donovan.
Erkki Oinonen
Oinonen osallistui talvisotaan Jalkaväkirykmentti 38:n pikakivääriampujana ja Jatkosodassa Jalkaväkirykmentti 30:ssa ja kunnostautui useissa hyökkäysvaiheen taisteluissa kesän 1941 aikana muun muassa Heinjoella sekä kesällä 1944 Talin–Ihantalan taisteluissa. Kersantti Oinonen haavoittui 29. kesäkuuta 1944 Leitimonjärven maastossa avatessaan yksinään tietä omien hyökkäykselle läpi kiviraunioissa olleen vihollisvarustuksen. Oinosen vanhemmat olivat maanviljelijä Kalle Oinonen ja Tiina (Kirsti) Husso. Hänen puolisonsa oli Maria Huovinen. Heillä oli lapset Kalle Olavi (s. 1945) maanviljelijä Siilinjärvi, Lauri Antero (s. 1948) puuteknikko työntutkija Siilinjärvi.
Stora Sjöfallet
Stora Sjöfallet on osa kolmen kansallispuiston muodostamaa yhtenäistä aluetta Pohjois-Ruotsissa. Stora Sjöfalletin pinta-ala on 127 800 ha (1 278 km² ). Kansallispuisto on perustettu vuonna 1909. Se kuuluu Euroopan unionin Natura 2000 -ohjelmaan.
Se on pohjoisin osa neljän kansallispuiston kokonaisuutta, jota yhteensä nimitetään Laponiaksi. Stora Sjöfallet rajoittuu eteläiseltä puolelta Sarekin kansallispuistoon, mutta sillä on lännessä myös vähän yhteistä rajaa Padjelantan kansallispuiston kanssa.
Suuret korkeuserot saavat aikaan kasvillisuustyyppien vaihtelun: alueella esiintyy aarnimetsää, vaivaiskoivumetsikköjä ja tunturipaljakkaa. Kallioperän vähäisen kalkkimäärän takia kasvillisuus on ohutta suurissa osissa puistoa. Vesivoiman rakennus on vaikuttanut negatiivisesti eläimistöön. Maakotka pesii alueella.
Marcus Eriksson
Marcus Eriksson (s. 5. joulukuuta 1993 Uppsala) on ruotsalainen koripalloilija, joka edustaa Espanjan Liga ACB:ssa pelaavaa FC Barcelonaa ja Ruotsin koripallomaajoukkuetta. Pelipaikaltaan 200-senttinen ja 87-kiloinen Eriksson on heittävä takamies.
Maajoukkueura
Eriksson on edustanut Ruotsia EM-kilpailuissa niin alle 16- alle 18- kuin alle 20-vuotiaiden maajoukkueessa. Nykyään hän kuuluu Ruotsin koripallomaajoukkueeseen.
Koverin keskitysleiri
Epäonnistunut rintamakomennus
Heidät siirrettiin Riihimäelle, missä oltiin kokoamassa syyskuun alussa 1941 Nikke Pärmin johtamaa, pääasiassa rangaistusvangeista koottua Erillistä pataljoonaa 21 (Er.P.21).
Riihimäen sotilasalueella heidät otti vastaan kapteeni Arvo Kartano, joka oli Er.P.21:n varakomentaja. Kartano lähetti heti nimenhuudon jälkeen Riihimäen vankilaan 25 henkilöä, jotka olivat entisiä punaupseereja ja tunnettuja agitaattoreita. Nämä miehet vietiin vangittuna Riihimäeltä suoraan Viipurin kautta Karjalankannakselle hautaamaan hyökkäysvaiheessa kaatuneiden neuvostosotilaiden ruumiita, purkamaan miinoituksia ja rakentamaan linnoitteita. Majuri Pärmi piti muille paikan päälle jääneille uusille sotilaille puheen.
Teuvo Valo
Teuvo Ensio Valo (29. elokuuta 1933 Lahti – 18. lokakuuta 2017 Lahti ) oli suomalainen iskelmälaulaja. Valo tunnettiin parhaiten Olavi Virran laulamien laulujen tulkitsijana, mistä hän sai lempinimen ”Lahden Olavi Virta”. Hän kiersi Suomen tanssilavoja yli 45 vuotta ja teki yli 250 levytystä.
Valo teki 1950-luvun alussa sekalaisia töitä, mutta ajan kuluessa ajautui tanssiorkesterien päätoimiseksi solistiksi. Vuosina 1956–1960 Valo lauloi ympäri Suomea, muun muassa Erkki Kaalikosken ja Uolevi Janssonin orkesterien solistina.
Koverin keskitysleiri
Olot leirillä
Henkilökuntaan valikoitui vangeista piittaamattomia suojeluskuntalaisia ja Lapuan liikkeen kannattajia. Jos joku avusti tai pyrki osoittamaan myötämielisyyttä vankeja kohtaan, hän sai pikaisen komennuksen etulinjaan. Erään karkaamistapauksen yhteydessä pidätettiin sotamies, jonka repusta löydettiin vangin kirje omaisille. Hänet tuomittiin kahden kuukauden kovennettuun arestiin ja lähetettiin sen jälkeen etulinjaan. Vartijoiden apuna oli myös vartiokoira, joka oli opetettu puremaan vankeja. Vangittuina olevien omaisten valitettua leirin olosuhteista SDP:n eduskuntaryhmälle, kuten myös leirin saaman kansainvälisen huomion takia, olot jonkin verran paranivat. Kesäkuussa 1943 kapteeni Kartano vapautettiin tehtävästään ja komennettiin Aunuksen komendantiksi. Leirin uudeksi komentajaksi määrättiin entinen Etsivän keskuspoliisin etsivä, itsekin kyydityksistä kuritushuonetuomion istunut luutnantti Kosti-Paavo Eerolainen. Eerolaisen tullessa päälliköksi leiriläisiä oli noin 150.
Megaira
Megaira, kauna, on yksi kreikkalaisen mytologian kolmesta erinyistä eli kostottaresta. Kuten sisarensa Alekto ja Teisifone, myös hän syntyi veritipoista, jotka putosivat mereen, kun Kronos kuohitsi sirpillä isänsä Uranoksen. Toisten lähteiden mukaan erinyit ovat Haadeen tai Nyksin jälkeläisiä.
Koverin keskitysleiri
Sodan jälkeen
Koverin leirin maineen loivat leiriläisten muistelmat, joiden Jussi Niinistö väittää olevan kirjoitetun korvausvaatimusten vauhdittamiseksi ja marttyyrikuvan luomiseksi. Niinistö myös kiistää Vankienhuoltolaitoksen historiassa esitetyn näkemyksen, että Koveri olisi ollut keskitysleiri sanan nykyisessä merkityksessä. Myös muista vankiloista joihin turvasäilöläisiä oli sijoitettuna käyttivät muistelmien kirjoittajat nimitystä "keskitysleiri".
Koverin entiset vangit pystyttivät vuonna 1993 leiripaikalle kivisen muistomerkin, jossa luki suomeksi ja venäjäksi: ”Tällä paikalla sijaitsi 170 suomalaisen sodanvastustajan keskitysleiri 15.9.1942–18.6.1944”. Muistomerkki joutui kuitenkin pian tihutyön kohteeksi, ja muistokivi teksteineen katosi.
Bioetanoli
Bioetanoli on etanoli, jota valmistetaan kasvispohjaisista raaka-aineista, kuten tärkkelys-, selluloosa- ja sokeripitoisista kasveista polttoaineeksi. Bioetanoli on biopolttoaineena uusiutuvaa energiaa. Bioetanolin tuottamisessa pyritään hiilidioksidineutraalisuuteen. EU:n tavoitteiden mukaan biopolttoaineiden osuus liikenteen polttoaineista tulee olla vähintään 5,75 % (2010), 10 % (2020) ja 25 % (2030).
Käyttö
Ruotsi on EU:ssa vahva bioetanolin käytössä liikenteessä. Maassa on 792 bioetanolin jakeluasemaa (3/2007). Toukokuussa 2006 15 prosenttia Ruotsissa myydyistä uusista autoista oli joko bioetanoli- tai biokaasuautoja. Polttoaineen hinta on likimain sama polttoarvoon nähden. Litrasta bioetanolia saadaan noin 30 prosenttia vähemmän energiaa kuin litrasta bensiiniä. Kun polttoaineen etanolipitoisuus nousee 5 prosentista 10 prosenttiin, kulutus kasvaa noin kaksi prosenttia. Korkeaseosteisen E85-etanolipolttoaineen (50–85 % etanolia) käyttö lisää VTT:n arvion mukaan litrakulutusta 25–40 % bensiinikäyttöön verrattuna.
Tuottajat
Suurimmat bioetanolin tuottajat Euroopassa (litraa/vuodessa):
Kritiikki
Hiilidioksidisäästöt riippuvat lähtömateriaaleista. Jos energianvalmistusta varten kaadetaan sademetsää, vaikutus hiilidioksidipäästöihin ja biodiversiteettiin on negatiivinen. Vastuullisesti tuotettuna energiaomavaraisuus voi kasvaa, työllisyys lisääntyä ja hiilidioksidipäästöt vähentyä.
Speak of the Devil
Speak of the Devil (Isossa-Britanniassa Talk of the Devil) on New Yorkin Ritz-klubilla 26.–27. syyskuuta 1982 äänitetty tupla-livealbumi, jolla Ozzy Osbourne esittää yhtyeensä kanssa ex-yhtyeensä Black Sabbathin kappaleita. Albumia ei pidä sekoittaa samannimiseen live-videoon joka tehtiin samana vuonna, mutta sisältää eri kappaleita eri konsertista.
Albumin nimi ja kansitaide
Albumin kannessa on kuva vampyyrihampaisesta Ozzy Osbournesta jonka suusta valuu verennäköistä eritettä. Takakannessa on kuva yhtyeestä ja albumin krediitit. Sisäkannessa on kuva Osbournesta kääpiön kanssa, jonka nenästä valuu verta. Alkuperäisen vinyylipainoksen sisäpussit ovat mustavalkoisia ja niissä on keskellä kuva lepakosta. Kansi on sijalla 91. Rateyourmusic.comin "The 100 Worst Album Covers EVER"-listalla. Kannen on suunnitellut Steve "Krusher" Joule.
Kolme sydäntä epätahdissa
Kolme sydäntä epätahdissa (myös 3 sydäntä epätahdissa; ) on vuonna 1944 ensi-iltansa saanut musikaalielokuva kahdesta laulajasisaresta, jotka saavat apua sotilaille tarkoitetun viihdekanttiinin perustamisessa salaperäiseltä varakkaalta ihailijalta. Elokuvamusikaalin pääosissa ovat June Allyson, Gloria DeHaven ja Van Johnson, ja elokuvan ohjasi Richard Thorpe. Kolme sydäntä epätahdissa on ensimmäinen kuudesta Allysonin ja Johnsonin yhteisestä elokuvasta.
Julkaisu ja vastaanotto
MGM:n merkintöjen mukaan Kolme sydäntä epätahdissa tuotti Yhdysvaltain ja Kanadan alkuperäisen teatterilevityksen aikana 2 852 000 dollaria. Ulkomailla, lähinnä Euroopassa, elokuva tuotti 1 724 000 dollaria. Kolme sydäntä epätahdissa toi MGM:lle 1 726 000 dollarin verran voittoja. Kolme sydäntä epätahdissa julkaistiin Yhdysvalloissa DVD:nä 20. huhtikuuta vuonna 2009.
Johnny Thunders
thumb|Johnny Thunders harjoituksissa 1980-luvulla. Johnny Thunders, (oikealta nimeltään John Anthony Genzale, Jr., 15. heinäkuuta 1952 – 23. huhtikuuta 1991) oli yhdysvaltalainen rock-kitaristi ja -laulaja.
Soolovuodet
Sen jälkeen Thunders muutti vaimonsa ja lastensa kanssa Detroitiin ja soitti Wayne Kramerin Gang War -yhtyeessä. Kramerin mukaan heroiininkäyttö oli kuitenkin Thundersille tärkeämpää. Myös puoliso jätti Thundersin.
Marc Lévy
Lévy asuu Lontoossa poikansa Louisin kanssa.
New York Dolls
New York Dolls oli yhdysvaltalainen rockyhtye, joka oli alun perin toiminnassa vuosina 1971–1977. Yhtye perustettiin uudelleen vuonna 2004.
Alkuperäinen yhtye
Vuonna 1974 New York Dolls julkaisi toisen albuminsa Too Much Too Soon. Sen tuotti Sex George "Shadow" Morton. Kriitikot ylistivät levyä, mutta ostava yleisö ei innostunut siitä alkuunkaan. Creem Magazinen äänestyksessä yhtye valittiin sekä parhaimmaksi että huonoimmaksi vuoden 1973 tulokkaaksi.
Yhtyeen uudelleenperustaminen
Heinäkuussa 2005 Sylvain ja Johansen ilmoittivat aloittavansa esiintymisen ja julkaisevansa uuden albumin. Uusi albumi One Day It Will Please Us To Remember Even This julkaistiin 25. heinäkuuta 2006. Albumilla soittavat yhtyeen uudet jäsenet; kitaristi Steve Conte, rumpali Brian Delaney, kosketinsoittaja Brian Koonin ja suomalainen basisti Sami Yaffa, joka on Hanoi Rocksin alkuperäinen basisti. Heinäkuun 20. päivänä yhtye esiintyi Late Night with Conan O'Brien -ohjelmassa, jota seurasi live-esiintyminen WXPN All About The Music Festivalilla. 22. heinäkuuta yhtye esiintyi The Henry Rollins Show’ssa. Elokuun 18. päivänä New York Dolls esiintyi ilmaiskonsertissa 9 000 ihailijalle New Yorkin South Street Seaportissa. Näin yhtye teki erittäin voimakkaan ja muistettavan comebackin.
New York Dolls vaihtoi levy-yhtiötään syksyllä 2007. Marraskuussa 2008 he ilmoittivat levyttäneensä uuden albumin vanhan tuottajansa Todd Rundgrenin kanssa. Albumi nimeltä Cause I Sez So julkaistiin 5. toukokuuta 2009. Albumia seurasi kaksi vuotta kestänyt maailmankiertue. Syksyllä 2010 New York Dollsin kokoonpano muuttui ja yhtye ilmoitti äänittävänsä viidennen levyn. Maaliskuussa 2011 julkaistiin Dancing Backward in High Heels -albumi. Sillä Johansenia ja Sylvainia säestävät uudet jäsenet Frank Infante ja Earl Slick (kitara), Kenny Aaronson (basso) sekä Jason Sutter (rummut). Viidettä albumia seuranneen kiertueen jälkeen New York Dolls ei ole toiminut enää aktiivisesti.
Qualcomm
Historia
Qualcomm osti tammikuussa 2009 suoritinvalmistaja AMD:n mobiililiiketoiminnan. Kaupan myötä yritys aloittaa toiminnan myös Suomessa: AMD:n mobiililaitteiden grafiikkasuorittimia kehittänyt yksikkö, joka toimii pääosin Suomessa, siirtyy työntekijöineen Qualcommin palvelukseen.
Marraskuussa 2017 Broadcom teki 130 miljardin dollarin ostotarjouksen Qualcommista, jonka Qualcomm lopulta hylkäsi.
American Football Conference
Konferenssin sisällä kuusitoista joukkuetta on jaettu neljään divisioonaan (North, South, East ja West), joissa on neljä joukkuetta kussakin. Jokainen joukkue kohtaa runkosarjan aikana kaksi kertaa jokaisen divisioonavastustajansa, kerran sekä vieras- että kotiottelussa. Näiden divisioonan sisäisten ottelujen lisäksi jokainen joukkue saa vastaansa kymmenen muuta joukkuetta runkosarjan aikana. Kahteen otteluun saadaan vastustaja edellisen vuoden menestyksen perusteella ja loppuun kahdeksaan otteluun valitaan kaikki neljä joukkuetta kahdesta muusta AFC:n tai NFC:n divisioonasta. Kahdeksan ottelun vastustajat vaihtelevat vuosittain. Esimerkiksi vuonna 2006 jokainen AFC East -joukkue kohtasi kahdesti paitsi oman divisioonansa joukkueet, myös kaikki joukkueet divisioonista AFC South ja NFC North yhden kerran.
Herrasmiesmaanviljelijän käsikirja
Sisältö
Tämän jälkeen Cato siirtyy antamaan ruokaohjeita erilaisiin kakkuihin ja piiraisiin. Tätä seuraa ohjeita muun muassa suolan valkaisusta, siipikarjan lihottamisesta, tuotteiden säilömisestä, viinin valmistamisesta ja parantamisesta, koirista sekä polttopuista.
Teoksen lopussa Cato antaa vielä erilaisia terveyteen liittyviä ohjeita. Hän käsittelee laajalti muun muassa kaalin hyviä ja terveellisiä ominaisuuksia. Aivan lopussa poiketaan vielä parsan kylvämiseen ja lihojen suolaamiseen.
Shrines
Shrines on kanadalaisen elektronisen musiikin duon Purity Ringin debyyttialbumi, joka julkaistiin 24. heinäkuuta 2012.
Albumi sijoittui Pitchforkin vuoden 2012 top-50 albumeiden listalle sijalle 24. sekä sijalle 14. Pitchforkin lukijoiden listalle. Albumi oli myös ehdolla vuoden 2013 Polaris Music Prize -palkinnon saajaksi.
Jalkapallon naisten maailmanmestaruuskilpailut 2019 – Lohko F
Chile vs. Ruotsi
Kello 19.30 paikallista aikaa, 72. minuutilla, ottelu keskeytettiin ankarien sääolosuhteiden vuoksi. Ottelua jatkettiin kello 20.12 paikallista aikaa.
Venehjoen valuma-alue
Taipaleenjoen alaosan alue (35.743)
Taipaleenjoki on karttanimenä näkyvissä Myllyjärven ja Nihuanjärven välisellä osuudella. Valuma-alueen pääuoma alkaa Sääksjärvestä ja vaikka se virtaa joidenkin järvien kautta, on myös näiden osuuksien nimi Taipaleenjoki. Valuma-alueen nimitys viittaa kuitenkin pitempään jokeen, koska alaosa-määreen käyttäminen vittaisi myös yläosan olemassaoloon. Alaosa alkaa kuitenkin Sääksjärvestä, johon laskee valuma-alueen latvoilta Lukkarinojan haara ja Enojärven laskuojan haara, millä on itselläänkin laaja valuma-alue.
Pääuoman varrella sijaitsevia järviä ovat Iso Naarajärvi ja sitten Pikku Naarajärvi. Näiden alapuolelle jokeen yhtyy etelästä tuleva Kiponoja, joka on Ahtianjärven laskuoja. Kiponojan valuma-alueella sijaitsevat myös Iso Tervajärvi ja Nokijärvi. Myllyjärveen laskevat pieni Jouttijärvi, suurempi Petäjäjärvi ja etelästä tulevan ojan valuma-alueelta esimerkiksi Kailanjärvi ja Valkeajärvi.
Tampereen tuomiokirkko
Tampereen tuomiokirkko on Tampereella Jussinkylässä sijaitseva kirkko, joka on rakennettu vuosina 1902–1907. Alun perin kirkko tunnettiin nimellä Johanneksen kirkko, kunnes siitä tuli vuonna 1923 Tampereen hiippakunnan tuomiokirkko. Kirkon on suunnitellut arkkitehti Lars Sonck, jolla oli suunnittelunsa esikuvana muun muassa Ahvenanmaalla sijaitseva Finströmin kirkko. Kirkko ja sen taideteokset edustavat kansallisromanttista tyylisuuntaa. Kirkko on rakennettu Uudenkaupungin harmaasta graniitista, jota louhittiin muun muassa Lepäisten saaresta. Tampereen tuomiokirkkoa ympäröi Tuomiokirkonpuisto.
Salaperäinen saari
Juoni
Yhdysvaltain sisällissodan aikana Richmondin kaupungista pakenee viisi sotavangeiksi joutunutta Unionin kannattajaa. He kaappaavat myrskyn riehuessa kuumailmapallon, joka kuljettaa heidät Tyynellämerellä sijaitsevalle autiosaarelle. Ryhmän muodostaa insinööri Cyrus Smith, reportteri Gideon Spillett, musta palvelija Nab, merimies Pencroff, tämän kasvattipoika Harbert sekä anglonormandilaisrotuinen koira Top.
Datasähkö
Historia
Alun perin datasähkö suunniteltiin vain hyvin pienien tietomäärien (kuten vaikkapa sähköerottimen aukaiseminen ja sulkeminen) siirtämiseen, missä se toimi välttävästi. Tätä suuremmilla nopeuksilla haitat ovat kuitenkin olleet liian suuria saavutettuun hyötyyn nähden, joten tekniikka ei ole menestynyt laajakaistayhteyksien tarjoajana. Suomessa datasähköä ei saa toukokuun 2010 jälkeen enää millään paikkakunnalla Turku Energian ja Kuopion Energian luovuttua siihen liittyvästä liiketoiminnasta.
SS Albertic
Historia
Vuonna 1927 Royal Mail myi Ohion White Star Lineille miljoonalla punnalla ja nimesi sen Alberticiksi. Albertic uusi reitti oli Liverpoolista Quebeciin ja Montrealiin. Alus aloitti tällä reitillä 22. huhtikuuta 1927. Alberticin reitti vaihtui 5. toukokuuta 1928. Kyseinen reitti oli Lontoosta Quebeciin ja Montrealiin Southamptonin kautta.
Marmoripalatsi (Helsinki)
Tontin aiemmat rakennukset
Marmoripalatsin paikalla sijaitsi aiemmin toinen Kaivohuoneen intendentin, everstiluutnantti Walfrid Spåren huviloista Itäisellä Puistotiellä. Tämä huvila numero 1 oli Spåren omassa käytössä. Spåren huvilaan oli otettu mallia viisi vuotta aiemmin Adrianmeren rannalle valmistuneesta arkkiherttua Ferdinand Maximilianin Miramaren linnasta. Spåre tosin rakennutti huvilansa hirsistä, kun Miramare oli tehty marmorista.
Helsingin kaupunki kaavoitti Kaivopuiston itäosan uudeksi kaupunginosaksi vuonna 1886, jolloin Spåre osti noin 2 800 neliömetrin tonttinsa 6 977 markalla vuonna 1887. Spåre myi huvilan Eva M. Basilierille 44 000 markalla vuonna 1894. Basilier peruskorjasi rakennuksen ja muutti sen 24-paikkaiseksi sairaskodiksi. Huvilaa laajennettiin G. A. Sundelinin piirustusten mukaisesti etelään. Rakennuksen hankinta- ja remonttikustannukset olivat yhteensä noin 100 000 markkaa. Basilier joutui myymään sairaskotinsa 1899 ilmeisesti taloudellisista syistä, vaikka olikin saanut rahallista tukea ja lainaa sen ylläpitoon valtiolta.
Vuodet 1918–1946
August Keirknerin puoliso Lydia Keirkner muutti palatsiin sen valmistuttua vuonna 1918. Leskeksi jäänyt Keirkner ei asunut palatsissa yksin, sillä sinne muutti samalla myös hänen kuusi vuotta vanhempi sisarensa, Kammion sairaalan entinen ylisairaanhoitaja Fanny Bremer, ja Keiknerien sihteerinä jo Ähtärissä toiminut Anna Waldén. Fanny Bremer kuoli joulukuussa 1936, minkä seurauksena Keirkner päätti lopulta myydä liian autioksi jääneen palatsinsa paperitehtailija Rudolf Waldenille 4,25 miljoonalla markalla vuonna 1937. Kaupan yhteydessä August Keirknerin hauta siirrettiin Hietaniemen hautausmaalle. Lydia Keirkner muutti korttelin päässä olevalle Raatimiehenkadulle, jossa asui aina kuolemaansa vuonna 1945 saakka. Marmoripalatsissa säilytetyn merkittävän taidekokoelman hän testamenttasi Ateneumin taidemuseolle.
Vergina
Nimi
Arkeologinen kohde tunnetaan nykyisen kylän mukaan nimellä Vergina siksi, että paikan tunnistuksesta oli pitkään epäselvyyttä. Kohde oletettiin pitkään antiikin aikaiseksi Ballan kaupungiksi. Vasta makedonialaisten kuningashautojen löytyminen vuonna 1977 osoitti käytännössä varmuudella, että paikan täytyy olla Makedonian vanha pääkaupunki Aigai. Vergina ei siis ole paikan antiikin aikainen nimi.
Rakennukset ja löydökset
Aigai sijaitsi Pierian vuorten pohjoisessa alarinteessä laajan tasangon laidalla, Haliakmon-joen (nyk. Aliákmonas) eteläpuolella, nykyisen Vergínan kylän etelä- ja itäpuolella olevilla kukkuloilla. Kaupungin eteläosassa sijaitsivat akropolis ja kuninkaallinen palatsi. Alakaupunki ja haudat sijaitsivat alempana akropoliin pohjoispuolella.
Kuningashaudat
Hauta I
Museo
Space Jam
Suomenkielinen versio
Suomenkielisen dubbauksen on tuottanut Tuotantotalo Werne, ohjaajana ja kääntäjänä Annamari Metsävainio.
Sarah Gregorius
pienoiskuva|Sarah Gregorius Sarah Gregorius (s. 6. elokuuta 1987) on uusiseelantilainen jalkapalloilija. Hän on pelipaikaltaan hyökkääjä. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä 98 maaottelua ja tehnyt niissä 35 maalia. MM-kilpailuissa hän pelasi Uuden-Seelannin kaikissa kolmessa ottelussa avauskokoonpanossa. Ensimmäisen maaottelunsa hän pelasi vuonna 2010.
Kolkansaari
Kolkansaarella sijaitsevat seuraavat kaupunginosat:
Juri Danilov
Danilov valmistui tykistöupseeriksi vuonna 1886 ja esikuntaupseeriksi 1892. Vuodesta 1903 hän toimi eri tehtävissä pääesikunnassa, vuosina 1909–1914 sen pääosaston (GUGŠ) päämajoitusmestarina. Hän suurelta osin laati vuonna 1910 Venäjän sotasuunnitelman, niin sanotun suunnitelma 19:n, jota korjattiin vuonna 1912 ja jonka pohjalta maa lähti ensimmäiseen maailmansotaan. Suunnitelman mukaan Saksan hyökätessä Venäjän liittolaista Ranskaa vastaan Venäjä hyökkäisi Saksaan Itä-Preussin ja Sleesian kautta sekä käyttäisi linnoituksia puolustaakseen rajojaan mahdollisia hyökkäyksiä vastaan. Vastoin Danilovin alkuperäistä ajatusta Venäjän voimat päätettiin kuitenkin jakaa siten, että vain kaksi neljästä armeijasta hyökkäisi Saksaa vastaan kahden muun jäädessä puolustamaan rajoja Itävalta-Unkarin hyökkäykseltä.
Autot (videopeli)
Vastaanotto
Peli sai pääosin keskinkertaisia vastaanottoja. Muun muassa GameSpot antoi pelin Xbox 360:n ja Wiin versioille arvosanaksi 7.0. PlayStation 2:n, GameCuben ja Xboxin versiot saivat 7.6 ja PlayStation Portable -versio 7.4. Metacritic on antanut pelille arvosanaksi 73/100.
Harmaatavi
Luokittelu
Mitokondrionaalinen DNA-ketju on hyvin samankaltainen kuin aivan erinäköisellä amerikantavilla. Puna- ja viherpäisten tavien hämäävää sukulaisuutta lukuun ottamatta harmaatavi muistuttaa täydellisesti Intian valtameren taveja. Kuitenkin, harmaatavin yksivärinen alapuoli ja kaiman nokka ovat ainutlaatuisia, kuten on odotettavissa lajeista, jotka kehittyivät puoleen maailmaan lukuun ottamatta madagaskarintavia ja australiansuomutavia.
Joiku
Joiun määritelmiä
Joiuissa käsitellään esimerkiksi henkilöitä, paikkoja tai tapahtumia. Perinteinen joiku on aina ollut tehty jostain tietystä ihmisestä, paikasta tai muusta vastaavasta nimeltä mainiten; asioitten käsittely yleisellä tasolla on tullut mukaan vasta viime vuosikymmeninä joiun saatua vaikutteita sekä länsimaisesta että muiden alkuperäiskansojen musiikkiperinteistä. Saamelaisille joikaaminen on edelleen tärkeä muistamisen ja sosiaalisen kanssakäymisen muoto siellä missä joikuperinne on säilynyt elävänä, ja vaikkapa jostakusta ihmisestä tehty joiku on samalla kuin toinen nimi. Kerran tehtyä joikua ei muuteta, vaan se säilyy kohtalaisen muuttumattomana jos on säilyäkseen. Joiku voi myös periytyä esimerkiksi esivanhemmalta jollekulle nuoremman polven edustajalle.
Nykyjoiku
Joiku on säilyttänyt elinvoimansa ja muuttunut yhä enemmän esittäväksi näyttämötaiteeksi samalla kun sitä on alettu yhdistää muihin musiikinlajeihin, kuten jazziin ja orkesterimusiikkiin. Perinteistä joikua hyödyntävän nykymusiikin uranuurtajana pidetään Nils-Aslak Valkeapää, joka julkaisi ensimmäisenä soittimin säestettyjä joikuja äänilevyllä vuonna 1968. Tätä Otavan kirjallisena äänilevynä (Otava OT-LP 50) julkaistua äänitettä pidetään joiun uuden tulemisen alkuna yhdessä samoihin aikoihin aloittaneen Suomen saamelaisradion kanssa. Valkeapään seuraajia joikumusiikin uudistajina ovat Dædnugádde Nuorat (Tenonrannan nuoret), Máze nieiddat (Masin tytöt) ja Ailu Gaupin Ivnniiguin-yhtyeet.
Nelson Mandela
Robben Island ja ankeat vuodet (1964–1982)
Vuonna 1976 puhkesi Soweton kansannousu, jossa tuhansia lapsia nousi vastustamaan hallituksen määräystä kielestä, jolla he saavat opetusta koulussa. Syntyi kaaos, ja satoja lapsia haavoittui. Vuoden 1977 alussa vankien työ louhoksella päättyi, ja heillä oli enemmän vapaa-aikaa. Nyt Mandelalla oli aikaa esimerkiksi puutarhan hoitamiseen ja tenniksen pelaamiseen. Vuonna 1978 tehtiin kompromissi, ja viranomaiset ryhtyivät tarjoamaan omia radiouutisia vangeille. Vuonna 1979 tehtiin toinen uudistus, jonka jälkeen erirotuiset saivat samaa ruokaa. Vuonna 1980 vangit saivat ostaa viranomaisten sensuroimia sanomalehtiä. Vuonna 1982 Mandela siirrettiin Pollsmoorin vankilaan.
Presidentti (1994–1999)
Vaikka Inkatha ja AWB yrittivät häiritä vaalikampanjaa ja poliittinen väkivalta jatkui aina vaalipäiviin saakka, vaalit pidettiin siitä huolimatta 26.–29. huhtikuuta 1994. Näissä Etelä-Afrikan ensimmäisissä demokraattisissa vaaleissa äänesti noin 91 prosenttia äänioikeutetuista eli yli 19 miljoonaa ihmistä. Mustat äänestivät pääsääntöisesti ANC:tä, ja vain KwaZulu-Natalissa Inkathan onnistui kerätä ANC:tä laajempi kannatus. ANC nousi ylivoimaisesti suurimmaksi puolueeksi 62,6 prosentin kannatuksella, mutta varsinkin Inkathan menestyksen vuoksi (10,5 prosenttia äänistä) se ei saavuttanut tarvittavaa määräenemmistöä perustuslain muuttamiseksi. Maan toiseksi suurimmaksi puolueeksi nousi Kansallispuolue 20,4 prosentin kannatuksella, ja de Klerk nousi siten toiseksi varapresidentiksi Thabo Mbekin kanssa. Äärioikeisto sai alle 2 prosenttia äänistä ja PAC hädin tuskin yhden. 9. toukokuuta Etelä-Afrikan uusi parlamentti valitsi yksimielisesti Mandelan maan uudeksi presidentiksi.
Presidenttikauden jälkeen (1999–2013)
Yhdysvaltain hallitus poisti 90 vuotta täyttävän Mandelan terroristilistalta heinäkuussa 2008.
Ilja Frank
Ilja Mihailovitš Frank (23. lokakuuta (J: 10. lokakuuta) 1908 – 22. kesäkuuta 1990) oli neuvostoliittolainen ydinfyysikko. Hän sai vuonna 1958 yhdessä Pavel Tšerenkovin ja Igor Tammin kanssa Nobelin fysiikanpalkinnon Tšerenkovin säteilyn luonnetta koskevista tutkimuksistaan.
Ura
Frankin työ keskittyi myöhemmässä vaiheessa teoreettiseen ja kokeelliseen ydinfysiikkaan sekä ydinreaktoreiden suunnitteluun. Frank ylennettiin 1941 atomiydinlaboratorion johtoon, ja vuonna 1957 hän sai sen lisäksi paikan ydinfysiikan tutkimusinstituutin JINR:n neutronilaboratorion johtajaksi.
Perth (Länsi-Australia)
Talous
Perth on Länsi-Australian osavaltion taloudellinen keskus, ja sen osuus koko osavaltion bruttokansantuotteesta on noin 65 prosenttia. Perth sijaitsee lähellä Länsi-Australian kaivosalueita, ja siellä on myös monien Australian suurten kaivosyritysten päämaja. Perthin teollisuus on laajaa sekä monimuotoista, ja siellä tuotetaan esimerkiksi peltejä, maaleja, terästä ja alumiinia. Myös elintarvikkeiden tuotanto ja öljynjalostus ovat osa kaupungin teollisuudenaloja.
Koulutus
Perthissä toimii viisi yliopistoa, joista maineikkain on vuonna 1911 perustettu Länsi-Australian yliopisto. Muut yliopistot ovat Curtin University of Technology, Murdoch University, Edith Cowan University ja University of Notre Dame Australia.
Dragutin Topić
Dragutin Topić (s. 12. maaliskuuta 1971 Belgrad, Jugoslavia) on pitkän uran tehnyt serbialainen korkeushyppääjä.
DTP-rokote
Rokotteen hyödyt
Poliorokotteen ainoa tarkoitus on varmistaa väestön immuniteetti kunnes tauti saadaan hävitettyä maailmasta. Suomessa halvausoireista poliota ei ole tavattu vuoden 1985 epidemian jälkeen. Ns. sokeripalarokotteesta alkunsa saaneita poliovirustyypin 2 paikallisia epidemioita syntyy maailmalla silloin tällöin, ja taudin kulkeutuminen Suomeen on edelleen mahdollista. Syksyllä 2021 tällainen tapaus havaittiin niinkin lähellä kuin Ukrainassa.
Suovehka
Suovehka eli vehka (Calla palustris) on kosteiden paikkojen kasvi, joka on myös sukunsa ainoa laji. Viherkasviharrastajat kutsuvat joskus monia muitakin vehkakasvien heimon jäseniä vehkoiksi, joten tätä lajia on syytä kutsua suovehkaksi.
Sofiane Boufal
Seurajoukkueura
Boufalin kasvattajaseura on SCO Angers. Hän debytoi seuran edustusjoukkueessa Ligue 2:ssa kaudella 2012–2013, jolloin hän pelasi kahdessa ottelussa. Yhteensä hän pelasi edustusjoukkueessa 46 liigaottelua ja teki niissä neljä maalia vuosina 2012–2015. Tammikuussa 2015 hän siirtyi Ligue 1:n Lilleen. Hän debytoi pääsarjatasolla tammikuussa 2015 FC Lorientia vastaan. Avausmaali syntyi saman vuoden huhtikuussa Evian Thonon Gaillard FC:tä vastaan. Avauskaudellaan seurassa Boufal teki kolme liigamaalia 14 ottelussa. Seuraavalla kaudella hän pelasi 29 liigaottelua ja teki niissä 11 maalia.
Muumio
Historiaa
Perun ja Chilen chinchorrot muumioivat vainajiaan eri menetelmillä jo vuonna 5000 eaa. Chinchorrojen muumiot jaetaan eri tyyppeihin, kuten ”mustiin muumioihin”, ”punaisiin muumioihin”, ”sidemuumioihin” ja ”mutamuumioihin”. Chinchorrojen muumioita tutkimalla on saatu tietoa chincorrojen kulttuurista. Etelä-Amerikassa oli monia muitakin kansoja, jotka tuottivat muumioita. Jotkin muumioivat vain kuninkaallisia, toiset muumioivat vain vainajien päät, ja monet pukivat muumionsa vaatteisiin.
Trent Reznor
Ennen Nine Inch Nailsia
Saatuaan myöhemmin työpaikan Right Track -studiolta (nykyään Midtown Recording) Reznor sai käyttää studiota, jossa hän nauhoitti kappaleidensa demoja, joiden studioversiot myöhemmin päätyivät Nine Inch Nailsin debyyttilevylle Pretty Hate Machinelle.
Nine Inch Nails ja muut projektit
Albumiensa The Downward Spiral (1994) ja The Fragile (1999) välillä Reznor kärsi masennuksesta, valkoisen paperin kammosta ja isoäitinsä kuolemasta. Hän on myös kertonut olleensa riippuvainen huumeista ja alkoholista sekä harkinneensa itsemurhaa.
Reznor vierailee rap-muusikko El-P:n seuraavan albumin I’ll sleep when you are dead kappaleella Flyentology. Reznor on mukana myös Saul Williamsin uuden albumin teossa. Saul Williams kiersi Nine Inch Nailsin kanssa vuosina 2005 ja 2006.
Teisifone
Erinys
Vergiliuksen teoksessa Aeneis Teisifone kuvataan Tartaroksen porttien vakavaksi vartijaksi, joka vahtii yötä päivää yhä alaspäin vaeltavia sieluja
Leonberginkoira
Leonberginkoira (Leonberger) on suurikokoinen saksalainen seura-, perhe- ja vahtikoira.
Nikolai Danilevski
Danilevski vaikutti aikalaisensa Konstantin Leontjevin ajatteluun. Danilevskin sivilisaatioteorialla on nähty yhtäläisyyksiä myös Arnold J. Toynbeen ja Oswald Spenglerin myöhempien teorioiden kanssa.
Länsiranta
Siirtokunnat
Suomen Ramallahin edustuston ulkoasiainsihteeri Sanna Hartyn mukaan Israelin sotilaat suojelevat juutalaisten ja arabien välisissä yhteenotoissa vain juutalaissiirtokuntalaisia. Esimerkiksi Hebronin kaupungin alueella on noin 800 juutalaissiirtokuntalaista kohden lähes yhtä monta heitä suojaavaa sotilasta. Palestiinalaisten kuvailujen ja videotallenteiden mukaan sotilaat osallistuvat itsekin palestiinalaisten häirintään. Paikalla on lisäksi kansainvälinen raportointiryhmä tarkkailemassa erilaisia rikkomuksia, mutta he eivät puutu tilanteeseen, ainoastaan raportoivat. Osa palestiinalaisten kaduista on suljettu, ja kaasunjakeluauto jakaa kaasua vain juutalaisille. Tällä hetkellä Israelin siirtokunnat rikkovat vuoden 1949 Geneven sopimusta esimerkiksi Hebronin kaupungissa. Sen mukaan miehitetyille alueille ei saa siirtää väestöä. Kansainvälisen oikeuden mukaan miehittäjän velvollisuus on suojella siviilejä ja pidättyä esimerkiksi maanlunastuksista. Esimerkiksi ulkoasiansihteeri Harty on todennut, että Israel rikkoo jatkuvasti kansainvälistä oikeutta.
Improvisointi
Improvisointi elokuvataiteessa
Monet mykän elokuvan ohjaaja-näyttelijät, kuten Charlie Chaplin ja Buster Keaton, improvisoivat sekä elokuvia ohjatessaan että näytellessään. Myös Marxin veljekset olivat hyvin tunnettuja improvisoiduista käsikirjoituksesta poikkeamisistaan kesken elokuvien kuvausten. Sekä Buster Keatonilla että Marxin veljeksillä on kytkentöjä myös improvisaatioteatteriin, sillä he toimivat uransa alkuvaiheissa vaudeville-näyttelijöinä. Myöhemmistä suurista Hollywood-näyttelijöistä vahvaa improvisointia edustavat ainakin Marlon Brandon roolisuoritukset Elia Kazanin teatterimaisesti ohjaamissa merkkielokuvissa. Myös Robert De Niron kuuluisa ”Are you talking to me?” -kohtaus elokuvassa Taksikuski on improvisoitu.
Swahili
Swahili voi tarkoittaa:
Hakola Huonekalu
Historiaa
Hakolan perheen yritystoiminta Jurvassa alkoi vuonna 1963, kun Eero Hakala osti kuorma-auton ja alkoi kiertää Suomea myymässä maakunnassa tehtyjä huonekaluja suoraan autosta. Myöhemmin Eero perusti EH-Kalusteen, joka alkoi valmistaa sohvia. Yrityksen osti vuonna 1988 vaasalainen kehitysyhtiö Wedeco velvoittaen Eeron pojan Jarin jatkamaan EH-Kalusteen toimitusjohtajana viisi vuotta. Kun määräaika oli ohi, yrityksen tuotanto siirrettin Venäjälle ja sopimuksestaan vapautuneen Jari Hakolan lisäksi 50 muutakin jurvalaista jäi työttömäksi. Hakola päätti jatkaa alalla ja perusti 1993 Hakola Huonekalu Oy:n, joka erikoistui sohviin. Asiakkaina oli yksityisiä huonekaluliikkeitä, joita oli Suomessa tuolloin vielä monia. 2000-luvulle tultaessa huonekalukauppa alkoi keskittyä, ja ketjut alkoivat tuoda halpoja kalusteita ulkomailta. Hakola oli vähällä lopettaa yrityksensä, kunnes ohjat otti käsiinsä hänen muotoilijaksi kouluttautunut, Artekilla ja Vepsäläisellä työssä ollut tyttärensä Annaleena.
Inkeri Tuomikoski
Tuomikoski valmistui filosofian maisteriksi Helsingin yliopistosta vuonna 1960. Hän muutti naimisiin mentyään Ranskaan ja ehti asua myös Bagdadissa Irakissa, Montevideossa Uruguayssa ja Santiagossa Chilessä. Viimeksi hän asui Pariisissa.
Futsal Final Four -turnaus
Final Four-tunauksen historiaa
Vuoden 2018 turnaukseen osallistujat määräytyivät runkosarjan syyskierroksen perusteella. Lopputurnaukseen pääsi mukaan 11 pelatun kierroksen jälkeen neljä parhaiten sijoittunutta joukkuetta. Turnauksen otteluohjelmaa muutettiin Final Four 2019 siten, että lopputurnaukseen pääsivät edellisen vuoden turnausvoittaja sekä kolme muuta pudotuspelien voittanutta joukkuetta.
Leppähampaanjoen valuma-alue
Laasojärven alue (35.751)
Kokkilanselältä (katso alla) laskeva Aakkolanjoki eli Savonjoki aloittaa vesistöalueen järviketjun läpivirtausuoman, joka laskee lopulta Koljonselän luoteisrantaan Laurinselälle. Lasku-uomalle tulee Kokkilanselältä pudotusta Koljonselälle 4,6 metriä ja pituutta noin 13 kilometriä. Lasku-uoman alue on peltovoittoista maata ja mäkien reunustamaa aluetta. Siihen sisältyy 11 yli hehtaarin kokoista järveä tai lampea. Suurimmat järvet ovat osa lasku-uoman järviketjua. Kokkilanselältä alkavan Aakkolanjoki laskee ensin Aakkojärveen, sitten joki jatkaa laajentuen Paskoksi ja pieneksi Oinaslahdeksi laskien sitten Aurikkojärveen, ja jatkaa lyhyen Sulkusalmen kautta Laasojärveen, ja lopuksi reitti päättyy Kaivannanjoen jälkeen Koljonselkään.
Kokkilanselän alue (35.752)
Kokkilanselän alueella on neljä pientä järveä, jotka laskevat suoraan Mellinselkään. Itäpuolella sijaitseva Lammijärvi laskee Mellinselkään ja Vuorijärvi Kokkilanselkään. Kukkolahteen laskee Vähä Sorvajärvi ja Iso Sorvajärvi.
Rauhtianojan valuma-alue (35.755)
Ojan laaja valuma-alue on verrattain tasainen ja siksi soistunut alue. Valuma-alueella on runsaasti metsäojia ja niiden johto-ojia, jotka yhtyvät Rauhtianojaan ja joka tuovat sadannan nopeasti Kopsamoon. Valuma-alueen latva-alueella sijaitsee vain kaksi pientä järveä. Ne ovat Lakuanjärvi ja Musturinlammi.
Mäkkylän koulu
Espoon suomenkielinen opetuslautakunta päätti 8. syyskuuta 2005 lakkauttaa Mäkkylän koulun niin, että kouluun ei otettu enää uutta aloittavaa luokkaa seuraavana syksynä. Koulun toiminta loppui kokonaan 31. heinäkuuta 2007. Koululaiset siirtyivät läheisiin Veräjäpellon, Postipuun ja Lintulaakson kouluihin, ja pääosa opettajista uuteen Koulumestarin kouluun.
Mäkkylän kansakoulun oppilaita näytteli vuonna 1977 Yleisradion tuottamassa suositussa televisionäytelmässä Villahousupakko.
Los celibatos
Los celibatos on Klamydian vuonna 1991 ilmestynyt toinen studioalbumi, joka myi kultaa.
Integrated Truss Structure
Integrated Truss Structuren ja aurinkopaneelien kokoonpano
<br style="clear: left"/>
Didrik von Essen
Von Essen nimitettiin suojeluskuntajärjestön ensimmäiseksi ylipäälliköksi 28. helmikuuta 1919. Hänet ylennettiin tuolloin everstiksi. Presidentti K. J. Ståhlberg erotti von Essenin niin sanotun suojeluskuntaselkkauksen yhteydessä 20. kesäkuuta 1920, koska tämä ei suostunut erottamaan Vennolan hallituksen määräyksen mukaisesti Helsingin suojeluskuntapiirin päällikköä Paul von Gerichiä, joka oli arvostellut hallituksen ulkopolitiikkaa julkaisemassaan mielipidekirjoituksessa. Von Essen toimi myöhemmin Helsingin Makasiini Oy:n hallituksen jäsenenä vuosina 1922–1934 ja yhtiön toimitusjohtajana 1923–1934 sekä Helsingin Säästöpankin isännistön jäsenenä 1922–1933. Hänet ylennettiin kenraalimajuriksi vuonna 1935.
Brian Lashoff
Brian Lashoff (s. 16. heinäkuuta 1990) on yhdysvaltalainen jääkiekkoilija, joka pelaa NHL-seura Detroit Red Wingsin organisaatiossa.
Kiitotie
Yleiskielessä kiitotiestä käytetään usein myös nimitystä kiitorata. Ilmailussa käytetään kuitenkin termiä kiitotie.
Garbo (albumi)
Garbo on saman nimisen yhtyeen toinen studioalbumi, joka julkaistiin vuonna 1987.
Yön väreet
Yön väreet (engl. Color of Night) on vuonna 1994 ensi-iltansa saanut eroottinen jännityselokuva. Elokuvan pääosia esittävät Bruce Willis, Jane March, Ruben Blades, Lesley Ann Warren, Scott Bakula ja Brad Dourif. Elokuvan on ohjannut Richard Rush. Elokuva oli taloudellinen floppi ja voitti Razzie-palkinnon huonoimmasta kuvauksesta.
Basso continuo
Vaikka basso continuo oli elimellinen ja tunnusomainen osa nimenomaan barokkimusiikissa, sitä käytettiin myös myöhemmin, erityisesti hengellisissä kuoroteoksissa klassismin aikana.
Poltergeist
Ilmiön historia
Uusin huomiota herättänyt suomalainen poltergeist-tapaus on vuodelta 1974 Lahdesta, jossa väitetty kummittelu tapahtui noin 60-vuotiaan pariskunnan talossa. Keskushenkilönä oli vaimo. Heikki Tikkala kertoo kirjassaan Olevaisen yöpuoli yksityiskohtaisesti ilmiöstä vietettyään yön pariskunnan luona ja haastateltuaan heitä.
Jäänmurtaja Sisu
Aluksen vaiheita
Sisu ja Ruotsin laivaston jäänmurtaja Tor törmäsivät Merenkurkussa 16. maaliskuuta 1980 Norrskärdin majakan luoteispuolella. Murtajien kohtaamisesta oli sovittu etukäteen, mutta Torin edellä tulikin rahtialus, jota Sisu joutui väistämään törmäten takana tulevaan Toriin. Sisun keulan oikea puoli vaurioitui vesirajan yläpuolelta kolmen metrin matkalta Torin keulan osuttua siihen. Torin keula vaurioitui vesirajan alapuolelta ja Tor joutui lopputalveksi Finnbodan telakalle, jonne se pääsi omin konein, mutta koko keula lytyssä. Vaurioiden suuruuteen vaikutti alusten melkoinen kokoero, sillä Sisun uppouma on 9500 t ja Torin 4890 t.
Marcelo Bielsa
Ura valmentajana
Lopputurnauksessa Bielsan suojatit esittivät hyökkäysvoittoista ja prässäävää jalkapalloa, joka sai suosiota katsojien keskuudessa. Alkulohkossa joukkue kaatoi Hondurasin ja Sveitsin, mutta hävisi Espanjalle. Neljännesvälierissä vastaan asettui Brasilia, joka oli vielä liian kova pala Bielsan miehistölle. Chile putosi jatkosta 3–0 tappion myötä. Elokuussa 2010 Bielsa allekirjoitti vuoteen 2015 ulottuvan jatkosopimuksen Chilen jalkapalloliiton kanssa. Jatkosopimuksestaan huolimatta Bielsa jätti tehtävänsä jo marraskuun alussa 2010 Jorge Segovian noustua Chilen jalkapalloliiton johtoon. Tammikuussa 2011 Chilen jalkapalloliiton presidentti Sergio Jadue kertoi, että liitto on esittänyt Bielsalle tarjouksen jatkaa päävalmentajana. Pian tämän jälkeen Bielsa ilmoitti, että hänen uransa Chilessä on ohi. Bielsan mukaan juuri Jaduen toiminta sai hänet eroamaan.
Le Chant du loup
Le Chant du loup (kansainvälisessä levityksessä The Wolf’s Call) on vuonna 2019 valmistunut ranskalainen toimintaelokuva, jonka on käsikirjoittanut ja ohjannut Antonin Baudry. Elokuva kertoo Ranskan laivaston ydinsukellusveneistä, ja tapahtumat liittyvät Suomeen: elokuvassa Venäjä miehittää Ahvenanmaan (”autonomisen saaren, joka kuuluu Suomeen”), ja Ranskan presidentti päättää lähettää Suomeen sotilasapua.
Elokuvan käsikirjoittaja ja ohjaaja Antonin Baudry on entinen diplomaatti, ja hän toimi ennen elokuvauraansa Ranskan pää- ja ulkoministerin Dominique de Villepinin avustajana.
Le Chant du loup on Baudryn esikoisohjaus. Kuvauksia tehtiin aidoissa ydinsukellusveneissä.
Rebekah Stott
Stott edustaa seuratasolla englantilaista Brighton & Hove Albionia, jossa hän pelasi ensimmäisen kerran kaudella 2020–2021 ja uudelleen kesästä 2022 alkaen. Hän on edustanut australialaisten seurojen lisäksi myös saksalaista Sandia, yhdysvaltalaisia Seattle Reignia ja Sky Blueta sekä norjalaista Avaldsnesia.